На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022), Скупштина општине Чајетина, на седници одржаној дана 19. октобра 2023. године, донела је

**ОДЛУКУ О ДОПУНИ ОДЛУКЕ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА ПРИВРЕДНОГ ДРУШТВА „СТАН ПРОЈЕКТ“ БЕОГРАД ДОО И ЈОВИЋ МИЛАНА ИЗ БЕОГРАДА**

**Члан 1.**

У Одлуци о уређивању грађевинског земљишта број 02-56/2022-01 од 25. августа 2022. године, којом је предвиђено да ће се средствима горе именованих финансијера извести радови на реконструкцији улице Ђалдов пут у насељу Потоци на Златибору и израда парапета око језера, допуњује се члан 1. тако да се додају следећи радови:

* Вишак радова на реконструкцији улице Ћалдов пут и на изградњи фекалне канализације у насељу Потоци – у укупном износу од 17.887.767,54 динара;
* Непредвиђени радови ( израда кишне канализације) у укупном износу од 14.619.467,36 динара;
* Разлика у цени за део уговорених радова у износу од 9.565.069,56 динара.

**Члан 2.**

Члан 2. Одлуке о уређивању грађевинског земљишта број 02-56/2022-01 од 25. августа 2022. године допуњује се тако што се предрачунској вредности грађевинских радова од 120.229.780,06 динара без ПДВ-а додаје износ укупне предрачунске вредности радова из члана 1. ове одлуке, у вредности од 42.396.261,20 динара без ПДВ-а, тако да члан 2. Одлуке сада гласи:

„На основу достављеног предмера и предрачуна грађевинских радова и извршене стручне контроле предмера и предрачуна по налогу Општинске управе, укупна вредност предметних радова износи 162.626.041,26 динара без ПДВ-а“ .

**Члан 3.**

У преосталом делу Одлука о уређивању грађевинског земљишта број 02-56/2022-01 од 25. августа 2022. године остаје неизмењена.

**Члан 4.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400-1075/2023-01 од 19. октобра 2023. године**

**ПРЕДСЕДНИК**

 **Скупштине општине,**

*Арсен Ђурић*